b'\n_START_ARTICLE_\nBetty Ehrenborg\n_START_SECTION_\nBiografi\n_START_PARAGRAPH_\nBetty Ehrenborg var datter av justitieombudsmannen Casper Isaac Michael Ehrenborg og Anna Fredrica Carlqvist, som var av borgerslekt og datter av en handelsmann i Karlstad. Ogs\xc3\xa5 Bettys mor skrev \xc3\xa5nndelige sanger. Bettys bror, Richard Ehrenborg var brukseier i Lindesberg. Etter at hun kom hjem fra en lengre studiereise til England i 1851, praktiserte Betty sin nye kunnskap \xc3\xa5 brorens herreg\xc3\xa5rd Bohr, der hun b\xc3\xb8d inn de unge  omr\xc3\xa5det til s\xc3\xb8ndagsskole._NEWLINE_Hun arbeidet som guvernante fra 1846 til 1848. Fra 1852-53 studerte hun ved British and Foreign School i London. Da hun kom tilbake til Sverige, begynte hun \xc3\xa5 jobbe i avisen V\xc3\xa4ktaren og ble med i redaksjonen i 1856. Hun var l\xc3\xa6rer ved Diakonissanstalten i Stockholm i 1853, grunnla og drev en skole p\xc3\xa5 B\xc3\xa5rs bruk p\xc3\xa5 Lindesberg i 1855-56 og var forstander p\xc3\xa5 et l\xc3\xa6rerinneseminar i Stockholm i \xc3\xa5rene 1856-62. _NEWLINE_Hun giftet seg i 1856 med friherre Johan August Posse af S\xc3\xa4by, aktuar i Riksarkivet, og ble mor til afrikamisjon\xc3\xa6rene August Posse og Hedvig Posse.\n_START_SECTION_\nSalmeforfatterskap\n_START_PARAGRAPH_\nMest kjent av Ehrenborgs originalsalmer er \xc2\xabS\xc3\xa5 \xc3\xa4lskade Gud v\xc3\xa4rlden all\xc2\xbb fra 1856, som ble tatt med i salmeb\xc3\xb8kene Nya Psalmer (1920), 1937 \xc3\xa5rs psalmbok og Den svenska psalmboken 1986. Blant hennes \xc3\xb8vrige sangerer blant annet hennes p\xc3\xa5skesalme \xc2\xabO Jesus, jag h\xc3\xa4pnar f\xc3\xb6r k\xc3\xa4rleken stora\xc2\xbb. Hun er og representert i Den svenska psalmboken 1986 med fire bearbeidede eller oversatte salmer. To av disse er ogs\xc3\xa5 med i Norsk salmebok 2013. (\xc2\xabMorgon mellan fj\xc3\xa4llen\xc2\xbb [Ogs\xc3\xa5 N13], \xc2\xabJust som jag \xc3\xa4r, ej med ett str\xc3\xa5\xc2\xbb, \xc2\xabKlippa, du som brast f\xc3\xb6r mig\xc2\xbb og \xc2\xabH\xc3\xa4r en k\xc3\xa4lla rinner\xc2\xbb [Ogs\xc3\xa5 N13]) I tillegg har hun ogs\xc3\xa5 hatt sanger med i salmeb\xc3\xb8ker som Svensk S\xc3\xb6ndagsskols\xc3\xa5ngbok 1908 og Svenska Missionsf\xc3\xb6rbundets s\xc3\xa5ngbok 1920 (SMF 1920) og andre frikirkelige b\xc3\xb8ker. _NEWLINE_Betty Ehrenborg gav ut tre hefter kalt Andeliga s\xc3\xa5nger f\xc3\xb6r barn i 1852 og 1856. I den siste ble G. Berggrens oversettelse av Abel Burckhardts \xc2\xabN\xc3\xa4r juldagsmorgon glimmar\xc2\xbb publisert, noe som f\xc3\xb8rte til en misforst\xc3\xa5else om at det var Ehrenborg som hadde st\xc3\xa5tt for oversettelsen.'